Prijedlog PROVEDBENE ODLUKE VIJEĆA o izmjeni popisa nekooperativnih trećih zemalja u borbi protiv NNN ribolova na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova /* COM/2014/0628 final - 2014/0294 (NLE) */





OBRAZLOŽENJE 1. KONTEKST PRIJEDLOGA Razlozi i ciljevi prijedloga Ovaj se prijedlog odnosi na primjenu Uredbe Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999[1] (Uredba o NNN ribolovu). Opći kontekst Ovaj se prijedlog donosi u kontekstu provedbe Uredbe o NNN ribolovu i rezultat je postupaka istrage i dijaloga provedenih u skladu s bitnim i postupovnim zahtjevima utvrđenima u Uredbi o NNN ribolovu kojom se predviđa, između ostalog, da bi sve države trebale ispunjavati obveze koje prema međunarodnom pravu imaju kao država zastave, država luke, obalna država ili država trgovine u pogledu sprečavanja, suzbijanja i zaustavljanja NNN ribolova. Postojeće odredbe u području prijedloga Odluka Komisije od 15. studenoga 2012. (SL C 354 17.11.2012., str. 1–47) o obavješćivanju trećih zemalja da prema mišljenju Komisije postoji mogućnost njihova utvrđivanja kao nekooperativnih zemalja na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova. Provedbena odluka Komisije od DATUM MJESEC 2014. (SL C XXXX, XX.XX.2014., str. …) o utvrđivanju trećih zemalja koje Komisija smatra nekooperativnim trećim zemljama na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova. Sukladnost s ostalim politikama i ciljevima Unije Nije primjenjivo. 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA Savjetovanje zainteresiranih strana Zainteresirane strane u postupku imale su mogućnost braniti svoje interese za vrijeme postupaka istrage i dijaloga u skladu s odredbama Uredbe o NNN ribolovu. Prikupljanje i primjena stručnog znanja Nije bilo potrebe za vanjskim stručnjacima. Ocjena utjecaja Ovaj je prijedlog rezultat provedbe Uredbe o NNN ribolovu. Uredba o NNN ribolovu ne sadržava odredbe o općoj ocjeni utjecaja, ali sadržava opsežan popis uvjeta koje je potrebno ocijeniti. 3. PRAVNI ELEMENTI PRIJEDLOGA Sažetak predloženih mjera Komisija je 15. studenoga 2012. Odlukom Komisije obavijestila osam trećih zemalja (Belize, Kraljevina Kambodža, Republika Fidži, Republika Gvineja, Republika Panama, Demokratska Socijalistička Republika Šri Lanka, Togoanska Republika i Republika Vanuatu) da prema mišljenju Komisije postoji mogućnost njihova utvrđivanja kao nekooperativnih zemalja na temelju Uredbe o NNN ribolovu. Komisija je pokrenula demarševe u odnosu na tih osam zemalja. Tim su demarševima, između ostalog, predmetne zemlje obaviještene o razlozima poduzimanja mjera, mogućnosti odgovora i opovrgavanja, pravu na traženje i pružanje dodatnih informacija i predloženim planovima djelovanja za ispravljanje stanja te im je dano dovoljno vremena za odgovor i razumno vrijeme za ispravljanje stanja. Komisija je DATUM MJESEC 2014. Provedbenom odlukom Komisije, utvrdila Šri Lanku kao treću zemlju koju Komisija smatra nekooperativnom trećom zemljom na temelju Uredbe o NNN ribolovu. Priloženi prijedlog Provedbene odluke Vijeća temelji se na nalazima koji su potvrdili da Šri Lanka ne ispunjava obveze koje je prema međunarodnom pravu dužna ispunjavati kao država zastave, država luke, obalna država ili država trgovine. Stoga se predlaže da Vijeće donese priloženi prijedlog Odluke. Pravna osnova Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje NNN ribolova. Načelo supsidijarnosti Prijedlog je u isključivoj nadležnosti Europske unije. Načelo supsidijarnosti stoga se ne primjenjuje. Načelo proporcionalnosti Prijedlog je u skladu s načelom proporcionalnosti iz sljedećih razloga: Način poduzimanja mjera opisan je u Uredbi o NNN ribolovu i nije dopuštena mogućnost za donošenje odluka na nacionalnoj razini. Nije potrebno navesti podatke o načinu na koji se financijsko i administrativno opterećenje koje nastaje za Uniju, nacionalne vlade, regionalne i lokalne vlasti, gospodarske subjekte i građane svodi na najmanju mjeru i razmjernost s ciljem prijedloga. Izbor instrumenata Predloženi instrumenti: odluka. Druga sredstva ne bi bila primjerena iz sljedećeg razloga: Druga sredstva ne bi bila primjerena jer Uredbom o NNN ribolovu nisu predviđene druge mogućnosti. 4. PRORAČUNSKE IMPLIKACIJE Prijedlog nema utjecaj na proračun Unije. 2014/0294 (NLE) Prijedlog PROVEDBENE ODLUKE VIJEĆA o izmjeni popisa nekooperativnih trećih zemalja u borbi protiv NNN ribolova na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999[2], a posebno njezin članak 33., uzimajući u obzir prijedlog koji je podnijela Europska komisija, budući da: 1. UVOD (1) Uredbom (EZ) br. 1005/2008 (Uredba o NNN ribolovu) uspostavlja se sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova. (2) U poglavlju VI. Uredbe o NNN ribolovu utvrđuje se postupak utvrđivanja nekooperativnih trećih zemalja, demarševi u vezi s državama koje su utvrđene kao nekooperativne treće zemlje, uspostavljanje popisa nekooperativnih zemalja, brisanje s popisa nekooperativnih zemalja, objavljivanje popisa nekooperativnih zemalja i sve hitne mjere. (3) U skladu s člankom 32. Uredbe o NNN ribolovu, Komisija je Odlukom od 15. studenoga 2012.[3] (Odluka od 15. studenoga 2012.) obavijestila osam trećih zemalja o mogućnosti da ih se da ih se utvrdi kao treće zemlje koje Komisija smatra nekooperativnim trećim zemljama. (4) Komisija je u Odluku od 15. studenoga 2012. uključila informacije o bitnim činjenicama i zapažanjima na kojima se temelji takvo utvrđivanje. (5) Komisija je također 15. studenoga 2012. zasebnim dopisima obavijestila tih osam trećih zemalja o tome da razmatra mogućnost njihova utvrđivanja kao nekooperativnih trećih zemalja. (6) Komisija je u tim dopisima istaknula da su predmetne zemlje, kako bi se izbjeglo utvrđivanje i da ne budu predložene za formalno uvrštenje na popis nekooperativnih trećih zemalja kako je predviđeno u člancima 31. i 33. Uredbe o NNN ribolovu, pozvane da u bliskoj suradnji s Komisijom, izrade plan djelovanja za ispravljanje nedostataka utvrđenih u Odluci Komisije od 15. studenoga 2012. (7) Komisija je stoga pozvala osam predmetnih trećih zemalja: i. da poduzmu sve potrebne mjere za provedbu aktivnosti sadržanih u planovima djelovanja koje je predložila Komisija; ii. da ocijene provedbu aktivnosti sadržanih u planovima djelovanja koje je predložila Komisija; iii. da svakih šest mjeseci Komisiji dostave detaljna izvješća s ocjenom provedbe svake mjere, između ostalog, s obzirom na njihovu pojedinačnu i/ili ukupnu učinkovitost u osiguranju da sustav kontrola u ribarstvu u potpunosti ispunjava propisane zahtjeve. (8) Tih osam trećih zemalja imalo je priliku uputiti u pisanom obliku odgovore na pitanja koja su izričito navedena u Odluci od 15. studenoga 2012. te druge relevantne informacije. Na taj im je način omogućeno da dostave dokaze kako bi opovrgnule ili upotpunile činjenice navedene u Odluci od 15. studenoga 2012. ili kako bi, prema potrebi, donijele plan djelovanja za poboljšanje i poduzele mjere za ispravljanje stanja. Tih osam zemalja imalo je osigurano pravo da traže ili pružaju dodatne informacije. (9) Komisija je 15. studenoga 2012. pokrenula dijalog s tih osam trećih zemalja i istaknula da razdoblje od šest mjeseci u načelu smatra dostatnim za postizanje dogovora. (10) Komisija je nastavila prikupljati i provjeravati sve informacije koje je smatrala potrebnima. Razmotrena su i uzeta u obzir usmena i pisana očitovanja koja je dostavilo tih osam zemalja slijedom Odluke od 15. studenoga 2012. Tih je osam zemalja obavješćivano usmenim ili pisanim putem o zapažanjima Komisije. (11) Dana 24. ožujka 2014. donesena je Provedbena odluka Vijeća 2014/170/EU o uspostavljanju popisa nekooperativnih trećih zemalja borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova[4]. Tri od osam zemalja obuhvaćenih Odlukom od 15. studenoga 2012. uvrštene su na popis nekooperativnih zemalja jer unatoč nekim poduzetim mjerama nisu ispunile svoje obveze prema međunarodnom pravu da kao država zastave i obalna država djeluju u cilju sprečavanja, suzbijanja i zaustavljanja NNN ribolova. (12) Provedbenom odlukom DATUM MJESEC 2014.[5] Komisija je Demokratsku Socijalističku Republiku Šri Lanku (Šri Lanka) utvrdila kao nekooperativnu treću zemlju u borbi protiv NNN ribolova. U skladu s Uredbom o NNN ribolovu, Komisija je navela razloge zbog kojih je smatrala da Šri Lanka nije ispunila svoje obveze prema međunarodnom pravu da kao država zastave, država luke, obalna države ili država trgovine djeluje u cilju sprečavanja, suzbijanja i zaustavljanja NNN ribolova. (13) Provedbenu odluku Vijeća o uvrštenju Šri Lanke na popis nekooperativnih trećih zemalja u borbi protiv NNN ribolova trebalo bi stoga, u kontekstu provedbe Uredbe o NNN ribolovu, donijeti kao rezultat postupaka istrage i dijaloga provedenih u skladu s bitnim zahtjevima i postupovnim zahtjevima koji su utvrđeni u Uredbi o NNN ribolovu. Ova se Odluka temelji na tim postupcima istrage i dijaloga, uključujući prepisku i održane sastanke, te na Odluci od 15. studenoga 2012. i Odluci od DATUM MJESEC 2014.. Ti se postupci i akti zasnivaju na istim razlozima na kojima se zasniva i ova Odluka. Odluka o uvrštenju Šri Lanke na popis nekooperativnih trećih zemalja u borbi protiv NNN ribolova trebala bi uključivati posljedice navedene u članku 38. Uredbe o NNN ribolovu. (14) Po donošenju Provedbene odluke Vijeća kojom se Šri Lanka uvrštava na popis nekooperativnih trećih zemalja u skladu s člankom 33. Uredbe o NNN ribolovu, Odluka od DATUM MJESEC 2014. o utvrđivanju Šri Lanke kao nekooperativne treće zemlje zastarijeva. (15) Na temelju članka 34. stavka 1. Uredbe o NNN ribolovu, Vijeće kvalificiranom većinom na prijedlog Komisije briše treću zemlju s popisa nekooperativnih trećih zemalja ako ta zemlja dokaže da je stanje zbog kojeg je bila uvrštena na taj popis ispravljeno. Pri donošenju odluke o brisanju s popisa mora se u obzir uzeti jesu li predmetne treće zemlje koje su uvrštene na popis poduzele konkretne mjere kojima mogu postići trajno poboljšanje stanja. 2. POSTUPAK KOJI SE ODNOSI NA ŠRI LANKU (16) Komisija je 15. studenoga 2012., na temelju članka 32. Uredbe o NNN ribolovu, obavijestila Šri Lanku da razmatra mogućnost utvrđivanja Šri Lanke kao nekooperativne treće zemlje i pozvala Šri Lanku da u bliskoj suradnji sa službama Komisije izradi plan djelovanja za ispravljanje nedostataka utvrđenih u Odluci od 15. studenoga 2012. U razdoblju od prosinca 2012. do lipnja 2014. Šri Lanka je dostavila pisane podneske u kojima je iznijela svoja stajališta te se sastala s Komisijom kako bi raspravila relevantne točke. Komisija je relevantne informacije Šri Lanki dostavila pisanim putem. Komisija je nastavila prikupljati i provjeravati sve informacije koje je smatrala potrebnima. Razmotrena su i uzeta u obzir usmena i pisana očitovanja koja je Šri Lanka dostavila slijedom Odluke Komisije od 15. studenoga 2012., te je Šri Lanka usmenim ili pisanim putem obaviještena o zapažanjima Komisije. Komisija je zauzela stajalište da Šri Lanka nije u dostatnoj mjeri riješila pitanja koja izazivaju zabrinutost i nedostatke kako su opisani u Odluci Komisije od 15. studenoga 2012. Osim toga, Komisija je zaključila da mjere predložene u planu djelovanja nisu u potpunosti provedene. 3. UTVRĐIVANJE ŠRI LANKE KAO NEKOOPERATIVNE TREĆE ZEMLJE (17) U Odluci od 15. studenoga 2012. Komisija je analizirala dužnosti Šri Lanke i ocijenila njezino ispunjavanje međunarodnih obveza koje ima kao država zastave, država luke, obalna država ili država trgovine. Za potrebe tog ispitivanja Komisija je u obzir uzela parametre navedene u članku 31. stavcima od 4. do 7. Uredbe o NNN ribolovu. (18) Komisija je ispitala, uzevši u obzir sve relevantne informacije koje je o tome dostavila Šri Lanka, usklađenost Šri Lanke s nalazima iz Odluke od 15. studenoga 2012., predloženi plan djelovanja i mjere poduzete za ispravljanje stanja. (19) Glavni nedostaci koje je Komisija utvrdila u predloženom planu djelovanja odnosili su se na više propusta u ispunjavanju obveza propisanih međunarodnim pravom, posebno u vezi s odsutnošću odgovarajućeg pravnog okvira, nedostatkom primjerenog i učinkovitog sustava praćenja, nedostatkom programa promatrača, nedostatkom sustava kazni koje imaju odvraćajući učinak te nepravilnom provedbom programa certificiranja ulova. Drugi se utvrđeni nedostaci općenitije odnose na ispunjavanje međunarodnih obveza, uključujući preporuke i odluke regionalnih organizacija za upravljanje u ribarstvu te uvjete za registraciju plovila u skladu s međunarodnim pravom. Također je utvrđeno nepoštovanje preporuka i odluka mjerodavnih tijela, kao što je Međunarodni plan djelovanja Ujedinjenih naroda za sprečavanje nezakonitog, neprijavljenog i nereguliranog ribolova (IPOA-IUU). Međutim, nepoštovanje neobvezujućih preporuka i odluka uzeto je u obzir je samo kao popratni dokaz, a ne kao osnova za utvrđivanje. (20) U Provedbenoj odluci od DATUM MJESEC 2014., Komisija je na temelju Uredbe o NNN ribolovu utvrdila Šri Lanku kao nekooperativnu treću zemlju. (21) U pogledu mogućih ograničenja s kojima se Šri Lanka suočava kao zemlja u razvoju, napominje se da njezin opći stupanj razvijenosti ne utječe negativno na specifični razvojni status i ukupne rezultate Šri Lanke u pogledu ribarstva. (22) Uzimajući u obzir Odluku od 15. studenoga 2012. i Odluku od DATUM MJESEC 2014. i postupak dijaloga koji je sa Šri Lankom provela Komisija te njegov ishod, može se zaključiti da mjere Šri Lanke s obzirom na njezine obveze kao države zastave nisu dostatne za sukladnost s člancima 94., 117. i 118. Konvencije Ujedinjenih naroda o pravu mora (UNCLOS) i člancima 18., 19. i 20. Sporazuma Ujedinjenih naroda o ribljim stokovima (UNFSA). (23) Prema tome, Šri Lanka nije ispunila svoje obveze prema međunarodnom pravu da kao država zastave djeluje u cilju sprečavanja, suzbijanja i zaustavljanja NNN ribolova i trebalo bi je uvrstiti na Unijin popis nekooperativnih trećih zemalja. 4. Uspostavljanje popisa nekooperativnih trećih zemalja (24) S obzirom na donesene zaključke o Šri Lanki, tu bi državu trebalo dodati na popis nekooperativnih trećih zemalja uspostavljen Odlukom od 24. ožujka 2014. u skladu s člankom 33. Uredbe o NNN ribolovu. Prilog Provedbenoj odluci 2014/170/EU trebalo bi stoga na odgovarajući način izmijeniti. (25) Mjere koje bi trebalo primijeniti na Šri Lanku navedene su u članku 38. Uredbe o NNN ribolovu. Zabranom uvoza obuhvaćeni su svi proizvodi ribarstva definirani u članku 2. stavku 8. Uredbe o NNN ribolovu jer razlog za utvrđivanje kao nekooperativne treće zemlje nije nedostatak odgovarajućih mjera u pogledu NNN ribolova koji utječe na neki određeni stok ili vrstu. (26) NNN ribolov, između ostalog, osiromašuje riblje stokove, uništava morska staništa, ugrožava očuvanje i održivo iskorištavanje morskih resursa, narušava tržišno natjecanje, ugrožava sigurnost hrane, stavlja poštene ribare u nepravedno nepovoljan položaj te slabi obalne zajednice. S obzirom na razmjere problema povezanih s NNN ribolovom, smatra se potrebnim da Unija žurno provede mjere u pogledu Šri Lanke kao nekooperativne zemlje. S obzirom na prethodno navedeno, ova Odluka trebala bi stupiti na snagu sljedećeg dana od dana objave u Službenom listu Europske unije. (27) Ako Šri Lanka dokaže da je stanje zbog kojeg je bila uvrštena na popis ispravljeno, Vijeće kvalificiranom većinom na prijedlog Komisije briše tu zemlju s popisa nekooperativnih trećih zemalja u skladu s člankom 34. stavkom 1. Uredbe o NNN ribolovu. Pri donošenju odluke o brisanju s popisa u obzir se uzima i to je li Šri Lanka poduzela konkretne mjere kojima se može postići trajno poboljšanje stanja. ODLUČILO JE: Članak 1. Prilog Provedbenoj odluci 2014/170/EU zamjenjuje se tekstom iz Priloga ovoj Odluci. Članak 2. Ova Odluka stupa na snagu sljedećeg dana od dana objave u Službenom listu Europske unije. Sastavljeno u Bruxellesu Za Vijeće Predsjednik [1] SL L 286, 29.10.2008., str. 1. [2] SL L 286, 29.10.2008., str. 1. [3] Odluka Komisije od 15. studenoga 2012. o obavješćivanju trećih zemalja da prema mišljenju Komisije postoji mogućnost njihova utvrđivanja kao nekooperativnih trećih zemalja na temelju Uredbe Vijeća (EZ) br. 1005/2012 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL C 354, 17.11.2012., str. 1.). [4] SL L 91, 27.3.2014., str. 43. [5] Provedbena odluka Komisije od DATUM MJESEC 2014. (SL C XXXX, XX.XX.2014., str. …) o utvrđivanju trećih zemalja koje Komisija smatra nekooperativnim trećim zemljama na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL C XX, dd.mm.2014., str. X.). PRILOG Popis nekooperativnih trećih zemalja u borbi protiv nezakonitog, neprijavljenog i nereguliranog (NNN) ribolova Prijedlogu PROVEDBENE ODLUKE VIJEĆA o izmjeni popisa nekooperativnih trećih zemalja u borbi protiv NNN ribolova na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova Belize Kraljevina Kambodža Republika Gvineja Demokratska Socijalistička Republika Šri Lanka